CELEX: 32011D0412
Language: lt
Date: 1310428800000
Title: 2011 m. liepos 12 d. Tarybos sprendimas 2011/412/BUSP, kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

13.7.2011   
            
            
               LT
            
            
               Europos Sąjungos oficialusis leidinys
            
            
               L 183/27
            
         TARYBOS SPRENDIMAS 2011/412/BUSP
   2011 m. liepos 12 d.
   kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:
   
               (1)
            
            
               2010 m. spalio 29 d. Taryba priėmė Sprendimą 2010/656/BUSP, kuriuo atnaujinamos ribojamosios priemonės Dramblio Kaulo Krantui (1);
            
         
               (2)
            
            
               2011 m. balandžio 28 d. Jungtinių Tautų Saugumo Taryba priėmė JT ST rezoliuciją 1980 (2011), kuria iki 2012 m. balandžio 30 d. pratęstas JT ST rezoliucija 1572 (2004), JT ST rezoliucijos 1946 (2010) 5 dalimi ir JT ST rezoliucijos 1975 (2011) 12 dalimi nustatytų priemonių taikymas Dramblio Kaulo Krantui ir kuria iš dalies pakeistos ribojamosios priemonės dėl ginklų;
            
         
               (3)
            
            
               be to, kad JT ST rezoliucija 1980 (2011) nustatytos išimtys dėl ginklų embargo, reikia iš dalies pakeisti ribojamąsias priemones, kad būtų nustatytos išimtys dėl kitos įrangos, kurią Sąjunga įtraukė savarankiškai;
            
         
               (4)
            
            
               todėl Sprendimas 2010/656/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/656/BUSP 2 straipsnis iš dalies keičiamas taip:
   
               1.
            
            
               e punktas pakeičiamas taip:
               
                           „e)
                        
                        
                           parduodant, tiekiant, perduodant ar eksportuojant ginklus ir susijusius reikmenis bei teikiant techninį mokymą ir pagalbą, skirtą tik paremti Dramblio Kaulo Kranto saugumo sektoriaus reformos procesą, gavus oficialų Dramblio Kaulo Kranto Vyriausybės prašymą, kai tai iš anksto patvirtinta Sankcijų komiteto;“.
                        
                     
         
               2.
            
            
               Papildoma šiuo punktu:
               
                           „g)
                        
                        
                           parduodant, tiekiant, perduodant ar eksportuojant įrangą, kuri galėtų būti naudojama vidaus represijoms ir kuri skirta tik paremti Dramblio Kaulo Kranto saugumo sektoriaus reformos procesą, taip pat teikiant finansavimą, finansinę paramą ar techninę pagalbą ir mokymą, susijusius su tokia įranga.“
                        
                     
         2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. liepos 12 d.
      
         
            Tarybos vardu
         
         
            Pirmininkas
         
         J. VINCENT-ROSTOWSKI
      
   
   
      (1)  OL L 285, 2010 10 30, p. 28.